Source: https://www.podnikajte.sk/dan-z-prijmov/pausalne-vydavky-polnohospodari-2015
Timestamp: 2019-02-22 22:45:31+00:00

Document:
Paušálne výdavky pri príležitostných príjmoch z poľnohospodárskej výroby v roku 2015 | Podnikajte.sk
Paušálne výdavky pri príležitostných príjmoch z poľnohospodárskej výroby v roku 2015
V akej výške si môže daňovník uplatniť paušálne výdavky, ak má v roku 2015 príjmy z príležitostnej poľnohospodárskej výroby, lesného a vodného hospodárstva, sa dozviete v nasledujúcom článku.
Ako odlíšiť príjem z podnikania a príjem z príležitostnej poľnohospodárskej výroby
Pri príjmoch z poľnohospodárskej činnosti je potrebné rozlišovať, či ide o príjem z podnikania alebo o príjem z príležitostnej poľnohospodárskej výroby, lesného a vodného hospodárstva. Príjem z poľnohospodárskej výroby, lesného a vodného hospodárstva, ktorý patrí medzi príjmy z podnikania dosahuje daňovník, ktorý podniká ako samostatne hospodáriaci roľník. V tom prípade sa pri uplatňovaní paušálnych výdavkov riadi § 6, ods. 10 zákona č 595/2003 Z. z. o dani z príjmov (ďalej len “zákon o dani z príjmov”).
Keď však daňovník nepodniká ako samostatne hospodáriaci roľník, ale len príležitostne predá svoju poľnohospodársku produkciu (resp. produkciu z lesného a vodného hospodárstva), pri uplatňovaní paušálnych výdavkov sa riadi podľa § 8, ods. 9 zákona o dani z príjmov. V súlade s § 8, ods. 9 zákona o dani z príjmov môže daňovník uplatniť paušálne výdavky vo výške 25 % z príjmov z príležitostnej poľnohospodárskej výroby, lesného a vodného hospodárstva najviac do výšky 5 040 eur ročne.
Daňovník má možnosť rozhodnúť sa, či bude pri príjmoch z príležitostnej poľnohospodárskej výroby, lesného a vodného hospodárstva uplatňovať paušálne výdavky alebo výdavky preukázateľne vynaložené na dosiahnutie príjmu.
Príjem z príležitostnej poľnohospodárskej výroby, lesného a vodného hospodárstva je na základe § 9, ods. 1, písm. g) zákona o dani z príjmov oslobodený od dane vo výške 500 eur. Výdavky k príjmom zahrňovaným do základu dane sa zistia rovnakým pomerom, ako je pomer príjmov zahrňovaných do základu dane k celkovým príjmom. Z uvedeného vyplýva, že ak sa dosiahne príjem z príležitostnej poľnohospodárskej výroby, lesného a vodného hospodárstva do sumy 500 eur, je celý oslobodený od dane. Ak sa však dosiahne príjem väčší ako 500 eur, od dosiahnutého príjmu sa odpočíta suma 500 eur.
V súlade s § 9, ods. 1, písm. g) zákona o dani z príjmov sa výdavky k príjmom zahrňovaným do základu dane zistia rovnakým pomerom, ako je pomer príjmov zahrňovaných do základu dane k celkovým príjmom. Znamená to, že ak má daňovník príjem 2800 eur a uplatní oslobodenie 500 eur, jeho príjem po oslobodení je 2300 eur. Pomer sa zistí podielom 2300/2800 = 0,821428571. V takom istom pomere sa uplatnia aj paušálne výdavky.
Pozn.: Ak má daňovník okrem príjmov z príležitostnej poľnohospodárskej výroby, lesného a vodného hospodárstva aj príjmy z prenájmu, môže si oslobodiť príjmy maximálne do výšky 500 eur zo súčtu obidvoch príjmov. Nemôže si osobitne oslobodiť 500 eur z príjmov z príležitostnej poľnohospodárskej výroby a osobitne 500 eur z príjmov z prenájmu.
V súlade s § 8 ods. 12 sa za výdavky považuje aj povinne zaplatené poistné do príslušnej zdravotnej poisťovne.
Kombinácia príjmu z podnikania, inej samostatnej zárobkovej činnosti a z príležitostnej poľnohospodárskej výroby, lesného a vodného hospodárstva
V prípade, že daňovník, ktorý má príjmy z príležitostnej poľnohospodárskej výroby, lesného a vodného hospodárstva a zároveň má príjmy napr. zo živnosti, výdavky uplatňuje pre každú kategóriu príjmov osobitne. Znamená to, že z príjmov zo živnosti si môže uplatniť paušálne výdavky vo výške 40 % z príjmov zo živnosti a zároveň si môže uplatniť paušálne výdavky vo výške 25% z príjmov z príležitostnej poľnohospodárskej výroby.
Uplatňovanie výdavkov pri kombinácii príjmov z podnikania, z inej samostatnej zárobkovej činnosti a z príležitostnej poľnohospodárskej výroby, lesného a vodného hospodárstva
Príjmy z podnikania, resp. z inej samostatnej zárobkovej činnosti Príjmy z príležitostnej poľnohospodárskej výroby, lesného a vodného hospodárstva
skutočné výdavky skutočné výdavky
skutočné výdavky paušálne výdavky
paušálne výdavky skutočné výdavky
paušálne výdavky paušálne výdavky
Príklad na výpočet dane pri uplatnení paušálnych výdavkov pri príjmoch z príležitostnej poľnohospodárskej výroby, lesného a vodného hospodárstva
Mária Domáca je pani v domácnosti a za svojim rodinným domom má jabloňový sad. V roku 2015 bola vynikajúca úroda, preto sa pani Mária rozhodla predať časť úrody ľuďom v dedine. Za predaj jabĺk dosiahla v roku 2015 príjmy vo výške 2 800 eur. Keďže Mária Domáca nie je samostatne hospodáriaci roľník, príjem z úrody jabĺk je príjmom z príležitostnej poľnohospodárskej výroby, lesného a vodného hospodárstva.
Položka Výpočet Suma v eurách
Príjmy v roku 2015 21500
Príjmy po úprave o oslobodenie 500 eur 2100
Paušálne výdavky 2015 (21000/21500)*21500*0,25 5250>5040, použije sa maximálna výška 5040
Základ dane 21000-5040 15960
Daň (19%) 15960*0,19 3032,40
Akú vysokú daň by platila Mária Domáca, keby za predaj jabĺk dosiahla príjem 21 500 eur?
Výpočet dane pri uplatnení paušálnych výdavkov pri príjmoch z príležitostnej poľnohospodárskej výroby, lesného a vodného hospodárstva
Položka Výpočty Suma v eurách
Príjmy v rku 2015 2800
Príjmy po úprave o oslobodenie 500 eur 2300
Paušálne ýdavky 2015 (2300/2800)*2800*0,25 575<5040, použije sa vypočítaná suma 575
Základ dane 2300-575 1725
Daň (19%) 1725*0,19 327,75
Daň z príjmov Paušálne výdavky
Ako je to s príspevkami na rekreáciu (rekreačnými poukazmi) z hľadiska dane z príjmov, sociálneho a zdravotného poistenia z pohľadu zamestnanca a z pohľadu zamestnávateľa?

References: § 6
 § 8
 § 8
 § 9
 § 9
 § 8